CELEX: 32021R0571
Language: et
Date: 2021-01-20 00:00:00
Title: Komisjoni delegeeritud määrus (EL) 2021/571, 20. jaanuar 2021, millega muudetakse Euroopa Parlamendi ja nõukogu määruse (EL) nr 609/2013 lisa seoses selliste ainete loeteluga, mida võib lisada imiku piimasegule, jätkupiimasegule, imikutoidule ja teraviljapõhisele töödeldud toidule (EMPs kohaldatav tekst)

8.4.2021   
               
               
                  ET
               
               
                  Euroopa Liidu Teataja
               
               
                  L 120/1
               
            
         KOMISJONI DELEGEERITUD MÄÄRUS (EL) 2021/571,
         20. jaanuar 2021,
         millega muudetakse Euroopa Parlamendi ja nõukogu määruse (EL) nr 609/2013 lisa seoses selliste ainete loeteluga, mida võib lisada imiku piimasegule, jätkupiimasegule, imikutoidule ja teraviljapõhisele töödeldud toidule
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 12. juuni 2013. aasta määrust (EL) nr 609/2013 imikute ja väikelaste toidu, meditsiinilisel näidustusel kasutamiseks ettenähtud toidu ning kehakaalu alandamiseks ettenähtud päevase toidu asendajate kohta, millega tunnistatakse kehtetuks nõukogu direktiiv 92/52/EMÜ, komisjoni direktiivid 96/8/EÜ, 1999/21/EÜ, 2006/125/EÜ ja 2006/141/EÜ, Euroopa Parlamendi ja nõukogu direktiiv 2009/39/EÜ ning komisjoni määrused (EÜ) nr 41/2009 ja (EÜ) nr 953/2009, (1) eriti selle artiklit 16,
         ning arvestades järgmist:
         
                     (1)
                  
                  
                     Määruse (EL) nr 609/2013 lisas on sätestatud liidu loetelu ainetest, mida võib lisada ühte või mitmesse kõnealuse määruse artikli 1 lõikes 1 osutatud toidugruppi.
                  
               
                     (2)
                  
                  
                     Määruse (EL) nr 609/2013 lisaga lubatakse praegu lisada kaltsium-L-metüülfolaati folaadiallikana meditsiinilisel näidustusel kasutamiseks ettenähtud toidule ja kehakaalu alandamiseks ettenähtud päevase toidu asendajatele.
                  
               
                     (3)
                  
                  
                     Pärast taotlust lubada kasutada kaltsium-L-metüülfolaati folaadiallikana ka imiku piimasegus, jätkupiimasegus, teraviljapõhises töödeldud toidus ja imikutoidus koguses, mis on vajalik, et täita kõnealuseid toiduaineid käsitlevates liidu õigusaktides nende koostise kohta seoses folaadiga sätestatud nõudeid, palus komisjon Euroopa Toiduohutusametil (edaspidi „toiduohutusamet“) esitada arvamus kõnealuse aine ohutuse ja biosaadavuse kohta, kui seda lisatakse asjaomastele toiduainetele. Toiduohutusamet jõudis oma 27. novembri 2019. aasta arvamuses (2) järeldusele, et kaltsium-L-metüülfolaat on biosaadava folaadi allikas ning et kavandatud kasutusviiside ja -koguste korral on see ohutu imikutele (< 12 kuud) ja väikelastele (12–< 36 kuud).
                  
               
                     (4)
                  
                  
                     Komisjon leiab, et toiduohutusameti arvamuses on esitatud piisavalt tõendeid selle kohta, et kaltsium-L-metüülfolaat ei ole imiku piimasegudes, jätkupiimasegudes, teraviljapõhises töödeldud toidus ja imikutoidus nõutavas koguses kasutamisel folaadiallikana ohtlik. Seepärast tuleks kaltsium-L-metüülfolaat lisada määruse (EL) nr 609/2013 lisas esitatud loetellu folaadiallikana kõnealustes toidugruppides.
                  
               
                     (5)
                  
                  
                     Määrust (EL) nr 609/2013 tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 609/2013 lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 20. jaanuar 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 181, 29.6.2013, lk 35.
         
            (2)  EFSA eritoidu, toitumise ja allergia komisjon, „Scientific Opinion on Calcium l-methylfolate as a source of folate added for nutritional purposes to infant and follow-on formula, baby food and processed cereal-based food“, EFSA Journal; doi: 10.2903/j.efsa.2020,5947
      
      
         
            LISA
            Määruse (EL) nr 609/2013 lisa muudetakse järgmiselt.
            
                        a)
                     
                     
                        Aine „Folaat“ puhul asendatakse kanne „kaltsium-L-metüülfolaat“ järgmisega:
                        
                                    „kaltsium-L-metüülfolaat
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X“